Správa zo zahraničnej pracovnej cesty

1.	Účastníci ZPC:

Titul, meno a priezvisko:	Mgr. Martina Stiffelová
Pracovisko:			Sekcia medzinárodnej spolupráce a európskych záležitostí 
                                               MŠVVaŠ SR, Stromová 1, 813 30 Bratislava
Pracovné zaradenie: 	riaditeľka Odboru bilaterálnej a multilaterálnej spolupráce 
Znalosť jazykov:		AJ, FJ

Titul, meno a priezvisko: 	PhDr. Emília Malacká
Pracovisko:          		Sekcia medzinárodnej spolupráce a európskych záležitostí 
				Odbor bilaterálnej a multilaterálnej spolupráce 
				MŠVVaŠ SR, Stromová 1, 813 30 Bratislava
Pracovné zaradenie: 	hlavný radca
Znalosť jazykov: 		AJ, NJ

2.	Zahraničná pracovná cesta:

Štát: 				Bosna a Hercegovina
Mesto:				Sarajevo
Prijímajúca organizácia:     Centrálna kancelária CEEPUS
Vykonaná v dňoch:		30.11.-1.12.2016
Účel cesty:			6. stretnutie Senior Officials´ Meeting CEEPUS
Spôsob financovania: 	MŠVVaŠ SR 

3.	Rámcový program pobytu:

30.11.2016			Odchod z Bratislavy do Sarajeva
1.12.2016                               účasť na 6. stretnutí Senior Officials´ Meeting CEEPUS III  
                                               a následný odchod do Bratislavy

4.	Stručný priebeh pobytu:

30. november 2016
Príchod do Sarajeva v popoludňajších  hodinách a následné ubytovanie v hoteli. Vo večerných hodinách večera všetkých účastníkov.

1. december  2016
Účasť na 6. stretnutí Senior Officials´ Meeting CEEPUS III programu CEEPUS, ktoré sa konalo dňa 1.12.2016 v Sarajeve v zmysle platnej dohody CEEPUS III, ktorá nadobudla platnosť dňom 1. mája 2011. Senior Officials´ Meeting CEEPUS III je pracovná skupina, ktorá bola založená Spoločným výborom ministrov a Centrálnou kanceláriou CEEPUS. Pozostáva zo zástupcov ministerstiev školstva účastníckych krajín zodpovedných za program CEEPUS s rozhodovacou právomocou. Cieľom stretnutia bola potreba diskusie ohľadom implementácie a napĺňania dohody CEEPUS III v zmluvných krajinách, odovzdávanie si skúseností a tiež zhodnotenie očakávaní napĺňania záväzkov predmetnej dohody. Zástupcovia jednotlivých krajín predbežne informovali Centrálnu kanceláriu CEEPUS o výške stanovených kvót štipendijných mesiacov na akademický rok 2017/2018. Slovenská republika predbežne ostáva na kvóte 600 štipendijných mesiacov, tak ako to bolo aj po minulé roky. Záväzne sú kvóty potvrdzované v roku, kedy sa nekoná spoločné zasadnutie ministrov, oficiálne listom ministra školstva účastníckej krajiny v súlade s pravidlom č. 7, odsek 3 rokovacieho poriadku. Najbližšie by sa uvedené podujatie malo konať v  marci/apríli 2017 v Bukurešti, Rumunsku, kde budú kvóty záväzne potvrdené. Na uvedenom stretnutí sa ďalej diskutovalo ohľadom programu práce na obdobie rokov 2017 – 2019 a následne sa tento návrh schválil ako odporúčanie na záväzné schválenie na spomínanom zasadnutí spoločného výboru ministrov v Bukurešti. Zároveň prebiehala diskusia ohľadom spustenia a používania nového softwaru pre mobility, ktorý by mal zabezpečiť zjednodušenú procedúru pre všetkých štipendistov. V závere zasadnutia odznela stručná informácia o spolupráci Programu CEEPUS a Inštitútu pre Dunajský región a strednú Európu (vytváranie novej schémy mobilít pre Západný Balkán), ako aj stručný prehľad CEEPUS podujatí v roku 2017.

5.	Odporúčané závery

-	plniť kvótu v školskom roku 2016/2017 a 2017/2018 – 600 štipendijných mesiacov
							
							Z:  SMSEZ							                                               T:  školský rok 2016/2017 a 2017/2018

-	plniť záväzky vyplývajúce z dohody CEEPUS III

                                                                             Z:  SMSEZ							                                                T:  priebežne

-	spolupracovať pri príprave účasti na 20. zasadnutí Spoločného výboru ministrov zapojených do programu CEEPUS, ktoré sa bude konať v marci/apríli 2017 v Bukurešti          
                                                                                           
                                                                                     Z: SMSEZ
                                                                                     T: apríl 2017

6.	Prehľad prinesenej dokumentácie a miesto jej uloženia

Všetky materiály 6. stretnutia Senior Officials´ Meeting programu CEEPUS budú uložené na Sekcii medzinárodnej spolupráce a európskych záležitostí MŠVVaŠ SR a sú prístupné aj na internetovej stránke www.ceepus.net. V prípade potreby sú kedykoľvek k dispozícii a k nahliadnutiu.

7.	Osobitne vyhodnotený očakávaný prínos ZPC

Získané poznatky napomôžu vylepšiť, zefektívniť a zjednodušiť procesy fungovania tohto štipendijného programu. Odovzdávanie skúseností účastníckych krajín novým členským krajinám CEEPUS, ako aj sebe navzájom, zhodnotenie očakávaní napĺňania záväzkov dohody CEEPUS III, porovnávanie fungovania procesov implementácie predmetnej dohody v účastníckych krajinách v súlade s vnútroštátnymi pravidlami, nariadeniami a právnymi normami v jednotlivých CEEPUS krajinách. Zástupcovia MŠVVaŠ SR sa podľa potreby aktívne vyjadrovali k jednotlivým bodom programu stretnutia. 

8.	Spôsob zverejnenia výsledkov ZPC, prenos získaných informácií

Správa zo ZPC bude zaslaná elektronicky na zverejnenie na webovej stránke MŠVVaŠ SR.

Súhlasím  so zverejnením správy na internete.     

Správu vypracovala: 	Emília Malacká

Správu schválil:                    Marek Moška, GR SMSEZ

                                                Martina Stiffelová, R OBMS

Dňa 9.12.2016